钦定古今图书集成/明伦汇编/闺媛典/第028卷 > 周安昌公夫人郑氏墓志铭 前人
## 钦定古今图书集成/明伦汇编/闺媛典/第028卷 > 周安昌公夫人郑氏墓志铭 前人

夫人讳某，荥阳阳武人也。周宣王之母弟，俾侯于郑。
郑庄公之重，世卿士于周，以国为族，自兹而始。祖琼，
太常恭侯。父穆，司空贞公。西京赋诗，奉常参柏梁之
宴；东都言谶，司空为武卫之官。籍连帝谱，既同磐石；
门称通德，无废儒林。夫人礼义闺门，端庄令淑，采采
芣苢，萋萋葛覃。及乎作配君子，言事舅姑，下气怡声，
承巾奉帚，亲戚惟礼，闺闱以睦。保定二年，册拜荥阳
郡君。序戚升荣，从夫有秩。岂惟立义之妇，邑以延乡；
有礼之妻，封之石。大将军沈犀二江夫人闻猿三
峡，明月灵关之阻，秋风蜀道之难，掩以瑶华，先从春
露。天和十八年五月二十日，薨于成都，春秋三十六。
诏赠安昌国夫人，礼也。即以其年十一月十六日，归

“天河开国，分畿置政，地有”十城，人居九命。畴昔之邑，
今兹成姓。识履传风，参舆留庆。三星在户，百两言归。
虔恭内政，荣曜中闱。承姑奉盥，训子停机。桑园蚕绩，
绵室鸾飞。珩璜节步，藻火文衣。巴水幽咽，猿鸣断绝。
月落珠伤，春枯桂折。赵瑟长辞，秦箫永别。贞姬掩隧，
节女封坟。洛滨无月，荆台失云。鸟悲伤听，松声怆闻。
千年遂古，“百代馀芬。”